open-index/open-wikipedia-markdown huggingface dataset:
Juzefova (Mazovija)

: *Ir arī citas apdzīvotas vietas ar šādu nosaukumu — skatīt [[Juzefova]]*

**Juzefova** () ir pilsēta Polijā, Mazovijas vojevodistē, 15 kilometrus uz dienvidaustrumiem no Varšavas pie Svideras upes ietekas Vislā.

Apbūvē raksturīga svidermajera (*Świdermajer*) arhitektūra.

## Atsauces
Braslavas pagasts

**Braslavas pagasts** ir viena no Limbažu novada administratīvajām teritorijām. Robežojas ar sava novada Alojas un Brīvzemnieku pagastiem, Valmieras novada Matīšu, Vecates un Skaņkalnes pagastiem.

## Daba

### Hidrogrāfija
#### Ūdensteces
Bauņupīte, Īģe, Mažurka, Neķe, Struņķupīte.

#### Ūdenstilpes
Ķiruma ezers, Urgas dzirnavezers.

#### Purvi
Purvēnu purvs, Vilzēnu purvs.

### Dabas aizsardzība
Pagasts atrodas Ziemeļvidzemes biosfēras rezervāta teritorijā.

## Vēsture
thumb|270px|Aleja uz paviljonu Braslavas muižas parkā (1912).
1935. gadā Valmieras apriņķa Braslavas pagasta platība bija 36,2 km² un tajā dzīvoja 661 iedzīvotājs, bet tuvumā esošais Vilzēnu pagasts – ar 48,1 km² un 681 iedzīvotāju. 1945. gadā pagastā izveidoja Braslavas ciema  padomi, ko 1947. gadā likvidēja, bet 1949. gadā, līdz ar pagasta likvidēšanu, atjaunoja. **Braslavas ciems** (vēlāk pagasts) ietilpis Alojas (1949—1956), Limbažu (1956—1962; 1967—2009) un Valmieras (1962—1967) rajonos. 1954. gadā Braslavas ciemam pievienoja likvidēto Vilzēnu ciemu. 1977. gadā daļu Braslavas ciema teritorijas pievienoja Alojas pilsētciematam, bet Braslavas ciemam pievienoja daļu Skaņkalnes ciema teritorijas. 1990. gadā ciemu reorganizēja par pagastu. 2009. gadā Braslavas pagastu kā administratīvo teritoriju iekļāva Alojas novadā. 2021. gadā Alojas novadu iekļāva Limbažu novadā.

### Kultūras pieminekļi
*Vilzēnu muižas durvju kompekti

## Iedzīvotāji

### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Vilzēni]]** (pagasta centrs), Urga, Braslava, Vilzēnmuiža, Klāmaņi.

### Ievērojamas personības
* Kārlis Strazdiņš (1890—1964), Latvijas PSR valsts darbinieks, LPSR Zinātņu akadēmijas akadēmiķis
* Ernests Blanks (1894—1972), publicists, rakstnieks un vēsturnieks
* Jānis Mencis vecākais (1914—2011), matemātiķis
* Dace Everss (1954), aktrise

## Saimniecība

### Transports

## Izglītība un kultūra

## Atsauces
Kobilka

**Kobilka** () ir pilsēta Polijā, Mazovijas vojevodistē Varšavas pievārtē, netālu no Volominas. 

Ciems pazīstams no XV gadsimta. XVIII gadsimtā viens no Polijas augstmaņu apģērba lentu (*Pas kontuszowy*) izgatavošanas centriem. 1751. gadā ciematam piešķirtas pilsētas tiesības, tomēr Kostjuško sacelšanās laikā pilsētiņu nopostīja Krievijas karaspēks, un tas panīka. Otrreiz pilsētas tiesības tika piešķirtas 1969. gadā.

## Atsauces
Pšasnišas apriņķis

**Pšasnišas apriņķis** () ir apriņķis Polijā, Mazovijas vojevodistes ziemeļos. Robežojas ar Mazovijas vojevodistes Ostrolenkas, Makovas, Cehanovas un Mlavas apriņķiem, kā arī Varmijas-Mazūrijas vojevodistes Ščitno un Ņidzicas apriņķiem.
Garvolina

**Garvolina** () - pilsēta Polijā, Mazovijas vojevodistē 62 kilometrus uz dienvidiemaustrumiem no Varšavas. Iespējams, pilsētas tiesības ieguvusi 1423. gadā. 2. pasaules karā 70% procenti no pilsētas sagrauti.
Garvolinas apriņķis

**Garvolinas apriņķis** () ir apriņķis Polijā, Mazovijas vojevodistes dienvidaustrumos. Robežojas ar Mazovijas vojevodistes Kozeņices, Grujecas, Otvockas, Miņskas un Sedlces apriņķiem, kā arī Ļubļinas vojevodistes Riku un Lukovas apriņķiem.
Konstancina-Jezjorna

**Konstancina-Jezjorna** () - pilsēta Polijā, Mazovijas vojevodistē 20 kilometrus uz dienvidiem no Varšavas, pie Vislas. Pilsēta izveidota 1969. gadā, apvienojot divas pilsētas - Jezjornu (*Jeziorna*) un Skolimovu-Konstancinu (*Skolimów-Konstancin*). XIX gadsimtā pilsēta attīstījās kā kūrorts.
Gallija

thumb|upright=1.2|Gallijas karte 54. gadā pirms mūsu ēras
**Gallija** () bija kultūrvēsturisks reģions Rietumeiropā, kurā no 6. gadsimta p.m.ē. pamatā dzīvoja galli, kā arī beļģi, akvitāņi, ligūri un ibēri. Gallija atradās tagadējās Francijas, Beļģijas, Nīderlandes, Luksemburgas, Šveices, Itālijas (Ziemeļitālijas) un Vācijas (Reinas upes kreisā krasta pusē) teritorijās. Tās platība bija 494 000 km². Galli bija Hallštates kultūras (daļēji) un Latēnas kultūras nesēji.

No 3. gadsimta p.m.ē. beigām līdz 5. gadsimtam m.ē. Galliju, sākotnēji daļēji, bet vēlāk pilnībā, pakļāva Senā Roma. Sākot ar 5. gadsimtu m.ē. Gallijas teritorijā nepārtraukti iebruka ģermāņu ciltis un 5. gadsimtā m.ē. tika iekļauta Franku valsts teritorijā. Nosaukums teritorijai vēl kādu laiku saglabājās, bet ar laiku tas pazuda. Interesanti, ka Francijas nosaukums grieķu valodā joprojām ir Gallija ().

## Pirms romiešu Gallija

Galli ir vairāku ķeltu cilšu grupa. Viena no hipotēzēm apgalvo, ka galli ir ienākuši Gallijā no Centrāleiropas un Melnā jūras piekrastes, savukārt cita hipotēze pieļauj, ka ap 7. gadsimtu p.m.ē. galli bija autohtoni teritorijā no Reinas līdz Vidusdonavas zemienei. 6. gadsimtu p.m.ē. galli migrēja uz rietumiem, nonākot Gallijā. Galli bija Hallštates kultūras (daļēji) un Latēnas kultūras nesēji. Šajā laikā viņi nonāca arī Senās Grieķijas, Feniķijas un etrusku kultūras ietekmē.

## Romiešu Gallija
thumb|upright=1|Gallija un apkārtējās teritorijas 1. gadsimtā p.m.ē.
3. gadsimta p.m.ē. beigās un 2. gadsimtā p.m.ē. Galliju sāka pakļaut Senā Roma. Vispirms līdz 203. gadam p.m.ē. romieši iekaroja Cizalpijas Galliju (mūsdienu Ziemeļitālija), līdz 123. gadam p.m.ē. tika iekarota Narbonas Gallija (mūsdienu Francijas dienvidi). 120. gadā p.m.ē. Gallijā iebruka kimbri un teitoņi, kurus romieši sakāva 103. gadā p.m.ē. Romas valdnieks Jūlijs Cēzars no 58. līdz 51. gadam p.m.ē. vairākās kampaņās iekaroja visu Galliju, izveidojot četras Romas impērijas provinces — *[[Gallia Narbonensis]]* (mūsdienu Francijas dienvidi), *[[Gallia Aquitania]]* (mūsdienu Francijas dienvidrietumi, šajā provincē dzīvoja basku priekšteči un akvitāņi), Belgika (mūsdienu Francijas ziemeļi, Beļģijas, Nīderlandes teritorijas, Vācijas teritorija uz rietumiem no Reinas) un *[[Gallia Celtica]]* (mūsdienu Francijas centrālā daļa, ziemeļu, rietumu un arī austrumu apgabali). Vēlāk dalījums mainījās — daļā no *Gallia Celtica* tika pārveidota par *[[Lugdunesis Gallia]]*.

Sākot ar 5. gadsimtu m.ē. Gallijas teritorijā nepārtraukti iebruka ģermāņu ciltis un 5. gadsimtā m.ē. tika iekļauta Franku valsts teritorijā.

## Atsauces

## Ārējās saites
Makrovīruss

Datorikā par **makrovīrusiem** sauc datorvīrusus, kas sarakstīti makro valodās. Visbiežāk tie izplatās caur *[[Microsoft Word]]* un *[[Microsoft Excel]]* dokumentiem, taču eksistē makrovīrusi, kas sarakstīti arī citu programmu makrovalodās.
OpenStreetMap

***OpenStreetMap*** (tulkojumā no angļu valodas — ‘atvērtā ielu karte’) ir projekts, kura mērķis ir radīt brīvi labojamas kartes. Kartes tiek veidotas, par pamatu ņemot datus no pārnēsājamiem GPS uztvērējiem, aerofotogrāfijām, pašu lietotāju zināšanām, kā arī no citiem atvērtiem datu avotiem, kas pieļauj to izmantošanu karšu veidošanai.

Karšu dati un arī pašas renderētās kartes ir licencētas saskaņā ar *[[Open Database License]]* licenci.

## Vēsture
thumb|Stīvs Kousts 2009. gadā300px|thumb|''OpenStreetMap'' lietošanas statistika. Tumšāka krāsa apzīmē lielāku popularitāti.

*OpenStreetMap* (OSM) 2004. gada jūlijā dibināja Stīvs Kousts. 2006. gadā tika izveidota organizācija *OpenStreetMap Foundation* (OSMF), lai paplašinātu izaugsmi, attīstību un brīvu ģeogrāfisko datu izplatīšanu un koplietošanu ikvienam interesentam. 2006. gada decembrī *[[Yahoo]]* apstiprināja, ka *OpenStreetMap* drīkst izmantot tā aerofotogrāfijas kā datu avotu karšu izveidē.

2007. gada aprīlī kompānija *Automotive Navigation Data* (AND) projektam ziedoja pilnīgus datus par Nīderlandes ceļu tīklu, kā arī Indijas un Ķīnas galveno ceļu datus. 2007. gada jūlijā, kad notika pirmā starptautiskā OSM konference *The State of the Map*, projektā bija reģistrējušies 9000 lietotāju. Konferences sponsoru skaitā bija *[[Google]]*, *[[Yahoo]]* un *[[Multimap.com|Multimap]]*. 2007. gada augustā parādījās neatkarīgs projekts *[[OpenAerialMap]]*, lai izveidotu datubāzi ar aerofotogrāfijām, kuras pieejamas saskaņā ar brīvu licenci. 2007. gada oktobrī *OpenStreetMap* pabeidza importēt ASV TIGER ceļu datubāzi. 2007. gada decembrī Oksfordas Universitāte kļuva par pirmo lielo organizāciju, kura izmantoja *OpenStreetMap* datus savā galvenajā tīmekļa vietnē.

2008. gada janvārī kļuva pieejama funkcionalitāte, kas ļāva lejupielādēt kartes datus GPS iekārtām velosipēdistu vajadzībām. 2008. gada februārī Indijā notika vairākas apmācību darbnīcas. Martā divi dibinātāji paziņoja, ka ir saņēmuši investīcijas 2,4 miljonu eiro apjomā kompānijā *[[CloudMade]]*, kura izmanto *OpenStreetMap* datus komerciāliem mērķiem. 2010. gada novembrī *[[Bing Maps|Bing]]* pārmainīja datu licenci, atļaujot izmantot viņiem piederošus satelītattēlus kartes veidošanai.

2012. gadā Google Maps platformas pārejai uz maksas produkta statusu noveda uz vairāku populāru vietņu pāreju uz OpenStreetMap un citu karšu pakalpojumu sniedzēju produktiem.

## Pielietojums
*OpenStreetMap* dati ir pieejami dažādos formātos dažādās tīmekļa vietnēs:

### Tiešsaistes rastra kartes
thumb|OpenSeaMap.org

Kartes ir pieejamas tiešsaistē šādās tīmekļa vietnēs:
 

## Atsauces

## Ārējās saites

* www.openstreetmap.org - Projekta mājaslapa
* Projekta viki
* Latvijas OSM entuziastu kopienas blogs
* Latvijas projekta dalībnieku lapa
* Pilnīgāko karšu piemēri
1995. gada F1 sezona

**1995. gada F1 sezona** bija 46. F1 sezona. Tā sākās  un beidzās .

Lai gan par čempionu pārliecinoši kļuva Mihaels Šūmahers, Deimons Hills arī sākotnēji cīnījās par titulu. Sezonas vidū bankrotēja *[[Simtek]]* komanda, bet pēc sezonas beigām par maksātnespēju paziņoja arī *[[Pacific Racing|Pacific]]*. Pēdējās sacīkstes treniņbraucienus nopietnu avāriju piedzīvoja Mika Hekinens un kādu laiku bija komas stāvoklī, tomēr līdz nākamās sezonas sākumam soms spēja izveseļoties un dažas sezonas vēlāk pat izcīnīja divus titulus.

## Komandas un piloti

## Kopvērtējumi un rezultāti
### Pilotu kopvērtējums

### Konstruktoru kauss

### Sacīkstes

## Atsauces
Milanuveka

**Milanuveka** () - pilsēta Polijā, Mazovijas vojevodistē pie dzelzceļa līnijas starp Brvinovu un Grodzisku Mazovecku. Varšavas priekšpilsēta.
Grujeca

**Grujeca** () ir pilsēta Mazovijas vojevodistē Polijā, uz dienvidiem no Varšavas pa ceļam uz Radomu. Pazīstams ābolu audzēšanas centrs. Polijas kontrreformācijas centrālās figūras Pjotra Skargas (*Piotr Skarga*, 1536 - 1612) dzimtā pilsēta.
Grujecas apriņķis

**Grujecas apriņķis** () ir apriņķis Polijā, Mazovijas vojevodistes dienvidrietumos. Robežojas ar Mazovijas vojevodistes Žirardovas, Grodziskas, Pjasečno, Otvockas, Garvolinas, Kozeņices, Bjalobžegu un Pšisuhas apriņķiem, kā arī Lodzas vojevodistes Tomašovas un Ravas apriņķiem.
Vengrova

**Vengrova** () ir pilsēta Polijā, Mazovijas vojevodistē uz rietumiem no Sokolovas Podlaskas.

Rakstos pirmoreiz minēta 1414. gadā. Starp XVI un XVIII gadsimtiem viens no Polijas reformācijas centriem. Līdz 2. pasaules karam pilsētā bija ievērojama ebreju minoritāte. Pilsētas baznīcas sakristejā atrodas metāla spogulis, kas esot piederējis burvim panam Tvardovskim, tas rādījis nākotni, līdz 1812. gadā to esot saplēsis Napoleons, kad redzējis spogulī savu sakāvi Krievijā. Vengrovas baznīcas altāri un krucifiksu radījis baroka arhitekts Andreass Šliters (*Andreas Schlüter*).

Padomju Savienības politiķa Staņislava Kosiora (*Stanisław Kosior*, 1889 - 1939) dzimtā pilsēta.

## Atsauces

## Ārējās saites
Vengrovas apriņķis

**Vengrovas apriņķis** () ir apriņķis Polijā, Mazovijas vojevodistes austrumdaļā. Robežojas ar Mazovijas vojevodistes Ostrovas, Sokolovas, Sedlces, Miņskas, Volominas un Viškovas apriņķiem.
Bloņe

**Bloņe** () - pilsēta Polijā, Mazovijas vojevodistē uz rietumiem no Juzefovas. 2. pasaules kara laikā Bloņē padomju varas iestādes arestēja ebreju glābēju Vilmu Hozenfeldu (*Wilm Hosenfeld*).
Lomjanki

**Lomjanki** () - pilsēta Polijā pie Vislas upes, Mazovijas vojevodistē Varšavas aglomerācijā uz ziemeļrietumiem no Varšavas centra.
Rietumvaršavas apriņķis

**Rietumvaršavas apriņķis** () ir apriņķis Polijā, Mazovijas vojevodistes centrālajā daļā uz rietumiem no Varšavas. Robežojas ar Mazovijas vojevodistes Novi Dvoras, Legonovo, Pruškovas, Grodziskas un Sohačevas apriņķiem, kā arī Varšavu.
Džuzepe Farina

**Emiljo Džuzepe "Nino" Farina** (;  — ) bija Itālijas sacīkšu pilots. Viņš ir iegājis vēsturē kā pirmais Formula 1 pasaules čempions. 

Farina piedzima Turīnā un ieguva iesauku "Nino". Viņa tēvocis bija slavenais inženieris Batista Farina (pazīstams arī kā Pininfarina). Jau pirmajā sezonā viņš debitēja Formula 1 pasaules čempionātā, turklāt uzvaru izcīnīja jau pirmajā sacīkstē. Ar trim uzvarām no septiņām Farina pārliecinoši kļuva par pirmo F1 pasaules čempionu. Vēlāk viņš nespēja atkārtot . gada panākumus un viņa labākais rezultāts bija vicečempiona tituls . gadā. . gadā 49. gadu vecumā pilots beidza savu karjeru. Gāja bojā autoavārijā, dodoties uz . gada .

## Ārējās saites
Šidloveca

**Šidloveca** () - pilsēta Polijā, Mazovijas vojevodistē uz dienvidrietumiem no Radomas. Pilsēta radās XV gadsimta sākumā un līdz XIX gadsimtam piederēja Šidlovecku un Radzivilu augstmaņu ģimenēm. Piedzīvoja uzplaukumu XVI un XVII gadsimtā, kad bija tirdzniecības un amatniecības centrs. Saglabājusies pils, gotiska baznīca un renesanses stila rātsnama ēka.

Rēzeknes sadraudzības pilsēta.
Cinevilla

***Cinevilla*** ir lielākais filmēšanas laukums Latvijā. Tā ir izbūvēta butaforisku celtņu kopa Tukuma novada Slampes pagastā "Vidus Vecvagaros". Kinopilsēta *Cinevilla* ir vienīgā tik plaša mēroga brīvdabas kino ekspozīcija Baltijā. Tā ir kļuvusi par ievērojamu tūrisma objektu. 2010. gadā *Cinevilla* komplekss tika apvienots ar Rīgas Kinostudiju.

Filmēšanas laukumā ir uzņemtas filmas "Baiga vasara", "Rīgas sargi", "Rūdolfa mantojums", "Sapņu komanda 1935" un *[[My Dear Munchausen]]*, "Nameja gredzens".

## Apbūve
Kinopilsētā izbūvētas ēkas, kas atgādina vai līdzinās ēkām Rīgā — Vecrīgā un Pārdaugavā. Šeit atveidoti arī Rīgas vēsturiskie tilti — Akmens tilts, Lībekas tilts un Rīgas pontonu tilts, kā arī Daugava.

## Eksponāti
Kinopilsētā bez vēsturiskās apbūves atveides apskatāmi vairāki eksponāti — kuģi, bruņutehnika, vilciena sastāvs, zirgu pajūgi un citi mazāki objekti.

## Atsauces

## Ārējās saites
*
Transports

[thumb|[Kravas vilciens ar kravas konteineriem Lielbritānijā.]]
**Transports** ir transporta infrastruktūras, transporta līdzekļu, transporta vadības, ekspluatācijas un apkalpošanas sistēmas kopums, kura uzdevums ir cilvēku un kravu pārvietošana starp dažādām ģeogrāfiskām (teritoriālām) vietām. Transports katrā valstī ir viena no stratēģiski nozīmīgākajām tautsaimniecības nozarēm.

Transporta infrastruktūra parasti ietver ceļus, dzelzceļus (ar dzelzceļu stacijām), jūras un upju (ezeru) ostas, lidostas, kanālus, naftas un gāzes vadus. Savukārt transporta līdzekļi iekļauj dzelzceļa lokomotīves, vagonus, tramvajus, metro vilcienus, kuģus, autobusus, automašīnas, traktorus, vilcējus, iekrāvējus, motociklus, kvadriciklus, skūterus, velosipēdus un citas mašīnas un mehānismus.

Vadības, ekspluatācijas un apkalpošanas sistēmas ietver transporta uzņēmumus, garāžas, stāvvietas, remontdarbnīcas u.c.

## Vēsture

Vēsturiski mehāniskie transporta līdzekļi, līdz ar tiem raksturīgo infrastruktūru, civilizācijas lietošanā ir parādījušies tikai pēdējo apmēram 200 — 250 gadu laikā. Tā, tiek uzskatīts, ka par automobiļu ēras sākumu skaitāms 1769. gads, kad franču izgudrotājs Nikolā Jozefs Kuno (1725-1804), demonstrēja savu tvaika automobili Parīzes Arsenālā. Pastāv arī ziņas, ka pirmais automobilis ar tvaika dzinēju parādījies vēl agrāk — 1672. gadā Ķīnā. par Savukārt, pirmā tvaika lokomotīve parādījās Anglijā 1804. gadā. Arī Džordža Keilija (*George Cayley*) (1773-1857) pirmie lidojumi ar mūsdienu lidmašīnas prototipu aizsākās 1803. gadā.

Visa iepriekšējā cilvēces vēsture ir saistīta pārsvarā ar dzīvnieku (zirgs, ēzelis, kamielis, mūlis, vērsis, suns), vai arī dabas spēku (vējš, ūdens straume) izmantošanu.

## Atsauces
Šidlovecas apriņķis

**Šidlovecas apriņķis** () ir apriņķis Polijā, Mazovijas vojevodistes dienvidos. Robežojas ar Mazovijas vojevodistes Radomas un Pšisuhas apriņķiem, kā arī Sventokšiskas vojevodistes Starahovices, Skaržisko un Koņskes apriņķiem.
Latvian Airplay Top

***Latvian Airplay Top*** ir iknedēļas Latvijas populārāko dziesmu saraksts, ko pirmoreiz 1994. gadā apkopoja Latvijas rokziņu aģentūra kā ***Latvian Airplay Top 20***. Kopš 1999. gada to apkopo Atis Klušs. 2000. gadā tas pārtapa ***Latvian Airplay Top 30***, 2002. gadā — ***Latvian Airplay Top 40***, bet kopš 2004. gada tas ir ***Latvian Airplay Top 50***.

Populārāko dziesmu saraksts tiek izveidots ik nedēļu apkopojot 18 dažādu Latvijas radiostaciju un TV kanālu populārāko dziesmu sarakstus. Katrai radiostacijai ir noteikts reitings, visaugstākais tas ir *[[Radio SWH]]*, *[[Radio SWH +]]* un *[[European Hit Radio]]*.

## Sarakstu reitingi

## Gada beigu topu pirmo vietu ieguvēji
* 1994: *[[Youssou N'Dour]]* & *[[Neneh Cherry]]* — *[[7 Seconds]]*
* 1995: *[[Take That]]* — *[[Back for Good]]*
* 1996: *[[Spice Girls]]* — *[[Wannabe]]*
* 1997: *[[No Doubt]]* — *[[Don't Speak]]*
* 1998: Selina Diona — *[[My Heart Will Go On]]*
* 1999: Britnija Spīrsa — *[[…Baby One More Time]]*
* 2000: *[[Bon Jovi]]* — *[[It's My Life]]*
* 2001: Prāta Vētra — *[[Maybe]]*
* 2002: Lauris Reiniks — Sirds sadeg neparasti
* 2003: Prāta Vētra — Plaukstas lieluma pavasaris
* 2004: Bi-2 & Prāta Vētra — *[[Скользкие улицы]]*
* 2005: *[[Depeche Mode]]* — *[[Precious (dziesma)|Precious]]*

## Rekordi

### Visvairāk nr. 1 dziesmas
* Prāta Vētra — 14
* *[[Depeche Mode]]* — 10
* Madonna — 9
* *[[U2]]* — 9
* Dons — 7
* *[[Gain Fast]]* — 5
* *[[Backstreet Boys]]* — 4
* *[[Red Hot Chili Peppers]]* — 4

### Visvairāk nedēļu sarakstos
* Prāta Vētra — 475
* Madonna — 278
* *[[Depeche Mode]]* — 227
* *[[U2]]* — 226
* Robijs Viljamss — 193
* Dons — 193
* Tumsa — 173
* *[[Red Hot Chili Peppers]]* — 163
* Lauris Reiniks — 158
* Autobuss Debesīs — 145

### Visvairāk dziesmu sarakstos
* Prāta Vētra — 39
* Madonna — 28
* A-Eiropa — 23
* Robijs Viljamss — 23
* *[[U2]]* — 22
* Valeriya — 22
* Tumsa — 21
* *[[Pet Shop Boys]]* — 21
* Hi-Fi — 20
* Zemfira — 20

### Dziesmas visvairāk nedēļu Top 40
* Fēlikss Ķiģelis — *[[Bezmiegs (dziesma)|Bezmiegs]]* — 39
* *[[Backstreet Boys]]* — *[[As Long As You Love Me]]* — 32
* *[[The Prodigy]]* — *[[Smack My Bitch Up]]* — 32
* Dons — *[[Ja es būtu vējš]]* — 29
* *[[Coolio]]* feat. *[[L.V.]]* — *[[Gangsta's Paradise]]* — 26
* *[[Savage Garden]]* — *[[Truly Madly Deeply]]* — 26
* Prāta Vētra — *[[Spogulīt spogulīt]]* — 26
* *[[The Prodigy]]* — *[[Breathe]]* — 25
* Selina Diona — *[[My Heart Will Go On]]* — 25
* Madonna — *[[The Power of Good-Bye]]* — 25
* Prāta Vētra & Bi-2 — *[[Скользкие улицы]]* — 25

## Nr. 1 hiti

## Skatīt arī
* Latvijas Spice

## Ārējās saites
* Pašreizējais tops
* ''Latvian Airplay Top'' vēsture
Brvinova

**Brvinova** () ir pilsēta Polijā, Mazovijas vojevodistē apmēram 30 kilometrus uz dienvidrietumiem no Varšavas.

## Atsauces

## Ārējās saites
Gura Kalvarja

**Gura Kalvarja** () - pilsēta Polijā, Mazovijas vojevodistē apmēram 25 kilometrus uz dienvidaustrumiem no Varšavas pie Vislas upes.

Ievērojama vieta gan katoļiem, gan ebrejiem - hasīdiem. Iesākumā apdzīvotā vieta saucās Gura (*Góra*, "kalns"), kopš 1670. gada Nova Jerozolima (*Nowa Jerozolima*, "Jaunā Jeruzaleme"), bet kopš XVIII gadsimta tai ir mūsdienu nosaukums.

Kopš XIII gadsimta šeit atradās ciems, kurš tika nopostīts karos ar zviedriem. 1666. gadā ciemu savā īpašumā ieguva Poznaņas bīskaps Veršbovskis, un pamatojoties uz apkārtnes līdzību ar Jeruzalemi, izveidoja pilsētu, kuras plānojums atbilda viduslaiku Jeruzalemei. Tika uzaicināti dominikāņu, cisterciešu un piāristu mūku ordeņi, lai apmestos pilsētā. Tika uzceltas daudzas baznīcas, kapeles, krucifiksi, lai to izdaiļotu. Šajā pilsētā bija liegts apmesties ebrejiem. Pēc bīskapa nāves pilsēta tomēr panīka, daudzas reliģiskās celtnes tika nojauktas, un no 1883. līdz 1919. gadam apmetnei pilsētas tiesību nebija.

XIX gadsimta sākumā tika atcelts ebreju apmešanās liegums, pilsēta kļuva par ievērojamu hasīdisma centru un hasīdu Geru dinastijas centru. Otrā pasaules kara laikā pilsētas ebreji tika iznīcināti.

Pilsēta ir hipnotizētāja Volfa Mesinga (*Вольф Григорьевич Мессинг*, 1899 - 1974) dzimtā pilsēta.
Varka (pilsēta)

**Varka** () ir pilsēta Polijā, Mazovijas vojevodistē apmēram 60 kilometrus uz dienvidiem no Varšavas pie Pilicas upes.

Pazīstama kā alus darītavas Browar Warka atrašanās vieta un kā Polijas un ASV karavīra Kazimeža Pulaska (*Kazimierz Pułaski*, 1746 - 1779) dzimtā pilsēta.
Historia de Gentibus Septentrionalibus

thumb|250px|Grāmatas sadaļa par vilkačiem baltu zemēs

***Historia de Gentibus Septentrionalibus*** () ir monumentāls Olafa Magnusa darbs par Ziemeļeiropu, izdots 1555. gadā Romā, kā *[[Carta Marina]]* komentāri. Darbs ir pārtulkots arī itāļu (ar nosaukumu *Opera breve*) un vācu (nosaukums — *Ain kurze Auslegung und Verklerung der neuuen Mappen*) valodā.

## Vilkači baltu zemēs
Cita starpā pieminēts, ka Prūsijā, Livonijā un Lietuvā mitinās daudz vilkaču. Pie kādas nopostītas pils uz Lietuvas, Žemaitijas un Kurzemes robežām (*intra Lithuaniam, Samogethiam, ac Curoniam est paries quidam...*) atrodas vilkaču galvenā pulcēšanās vieta, kur noteikta dienā pulcējoties tūkstošiem vilkaču — starp tiem arī muižnieki. Pilnmēness naktī viņi lec pāri kādai sienai, bet tie, kas to nespēj, tiek izsmieti. Pēc pāris dienam viņi atkal pārvēršas par normāliem cilvēkiem.

## Atsauces
Birznieks

**Birznieks** (sieviešu dzimtē Birzniece) ir latviešu cilmes uzvārds ar nozīmi 'zemnieks, kas dzīvo birzī vai tās tuvumā'. Cilvēki ar šo uzvārdu:

* Aleksandrs Birznieks (1882—1949), skolotājs un diplomāts 
* Alfrēds Birznieks (1889—1942) — politiķis, bijušais Latvijas iekšlietu ministrs;
* Egils Birznieks (1950—1996) — ģeogrāfs un augstskolas pasniedzējs;
* Ernests Birznieks-Upītis (1871—1960) — rakstnieks un izdevējs;
* Jānis Birznieks (1895—1955) — politiķis, Latvijas zemkopības ministrs;
* Krišs Birznieks (1883—1929) — politiķis, lauksaimnieks;
* Otto Birznieks (1991) — autosportists.

## Skatīt arī
* Birzenieks

## Atsauces
Kon-Tiki

300px|thumb|Plosts Kon-Tiki muzejā, Oslo
**Kon-Tiki** bija plosts, ar ko norvēģu pētnieks un rakstnieks Tūrs Heijerdāls 1947. gadā devās ekspedīcijā pāri Klusajam okeānam no Dienvidamerikas uz Polinēziju. Plosts nosaukts par godu inku saules dievam Virakokam, kura senāks nosaukums ir Kon-Tiki. Ar šādu nosaukumu tika arī izdota Heijerdāla grāmata par šo ceļojumu.

Heijerdāls uzskatīja, ka cilvēki no Dienvidamerikas ir nokļuvuši Polinēzijā, pirms Kolumbs ieradās Amerikā. Viņa mērķis bija pierādīt, izmantojot tikai tajā laikā pieejamos materiālus un tehnoloģijas, ka tas bija iespējams.

Heijerdāls un neliela komanda devās uz Peru, kur tie no balsas koka baļķiem un citiem dabīgiem materiāliem uzbūvēja plostu pēc spāņu konkistadoru zīmējumiem. Ceļojums sākās 1947. gada 28. aprīlī. Kopā ar 5 pavadoņiem Heijerdāls 101 dienas laikā pieveica 4300 jūdzes, līdz plosts avarēja uz Rarojas rifa Tuamotu salās 1947. gada 7. augustā. Vienīgie ceļojumā izmantotie mūsdienīgie instrumenti bija īsviļņu radioraidītāji, fotoaparāts un pulksteņi.

Grāmata par Kon-Tiki kļuva par bestselleru, savukārt dokumentālā filma par ekspedīciju 1951. gadā ieguva Amerikas Kinoakadēmijas balvu kā labākā dokumentālā filma. 2012. gadā uzņemta norvēģu mākslas filma ar šādu pašu nosaukumu tika nominēta 85. Kinoakadēmijas balvai nominācijā "Labākā filma svešvalodā".

Oriģinālais Kon-Tiki šobrīd ir apskatāms Kon-Tiki muzejā Oslo.

## Ārējās saites
* Kon-Tiki muzejs
Levits

**Levits** var būt:
* Egils Levits (1955) — latviešu jurists, Latvijas Valsts prezidents;
* Kārlis Levits (*Karl Loewit/Löwith*; 1897—1973) — Vācijas ebreju filozofs.
Karčeva

**Karčeva** (*Karczew*) - pilsēta Polijā, Mazovijas vojevodistē uz dienvidiem no Otvockas pie Vislas upes.
Makova Mazovecka

**Makova Mazovecka** () - pilsēta Polijā, Mazovijas vojevodistē. ASV admirāļa Haimana Rikovera (*Hyman G. Rickover*, 1900 - 1986) dzimtā pilsēta.
Makovas apriņķis

**Makovas apriņķis** () ir apriņķis Polijā, Mazovijas vojevodistes ziemeļdaļā. Robežojas ar Mazovijas vojevodistes Ostrolenkas, Viškovas, Cehanovas un Pšasnišas apriņķi.
Svars

**Svars** fizikā ir gravitācijas, precīzāk, smaguma spēka, izraisīts spēks, ar kuru atbalstīts vai pakārts ķermenis (tas ir, ķermenis, kurš nevar brīvi krist) iedarbojas uz savu balstu vai piekari. Sarunvalodā svars bieži tiek lietots kā sinonīms jēdzienam "masa", kas nav pareizi no fizikas viedokļa.

Svara (tāpat kā jebkura spēka) mērvienība ''SI'' ir ņūtons (N), kuru var izteikt kā kg·m/s² (kilogrami reiz metri sekundē ik sekundi).

Uz dažādiem astronomiskajiem objektiem vienādas masas ķermeņu svars var būt dažāds. Ja ķermenis atrodas lielā attālumā no citiem objektiem un savstarpējā gravitācija uz to neiedarbojas, tad ķermenim nav svara.

Ja balsts vai piekare ir nekustīgi attiecībā pret astronomisko objektu, piemēram, Zemi, tad ķermeņa svars \vec{P_s} un smaguma spēks \vec{P} ir vienādi. Atbilstoši Trešajam Ņūtona likumam tikpat liels kā svars, bet pretēji vērsts ir balsta vai pieskares ķermenim pieliktais pretdarbības spēks \vec{N}. Līdz ar to ķermenim pieliktais kopspēks vienāds ar nulli:

\vec{P}+\vec{N}=0.

Ja ķermenis kopā ar balstu vai piekari attiecībā pret astronomisko objektu kustas ar paātrinājumu \vec{a}, tad, ievērojot Otro Ņūtona likumu,

\vec{P_s}=m(g- \vec{a}),

kur m ir ķermeņa masa, g ir brīvās krišanas paātrinājums. No šīs sakarības redzams, ka ķermeņa svars var būt gan lielāks, gan mazāks par smaguma spēku. Ja ķermenis brīvi krīt (\vec{a}=g), nav atbalsta pretdarbības spēka un ķermenis atrodas bezsvara stāvoklī (tādā stāvoklī, piemēram, ir visi ķermeņi kosmosa kuģī, kas kustas pa ģeostacionāro orbītu).

Ikdienas apstākļos uz Zemes svars tiek noteikts, ķermeni uzliekot uz svariem. Tad svars ir vienāds ar tam pretēji vērsto atbalsta reakcijas spēku. Savukārt, svara izmaiņu atkarībā no paātrinājuma virziena var izjust liftā laika posmos, kad tas kustas nevienmērīgi.

## Skatīt arī
* Masa
* Spēks
* Gravitācija
* Smaguma spēks

## Ārējās saites
Žurominas apriņķis

**Žurominas apriņķis** () ir apriņķis Polijā, Mazovijas vojevodistes ziemeļrietumos. Robežojas ar Mazovijas vojevodistes Mlavas, Ploņskas un Serpcas apriņķiem, Varmijas-Mazūrijas vojevodistes Dzjaldovo apriņķi, kā arī Kujāvijas-Pomožes vojevodistes Ripinas un Brodņicas apriņķiem.
Zvoleņa

**Zvoleņa** () - pilsēta Polijā, Mazovijas vojevodistē uz austrumiem no Radomas. Zvoleņas apkaimē dzimis dzejnieks Jans Kohanovskis (*Jan Kochanowski*, 1530 - 1584).
Arvīds un Mūrsitēji

***Arvīds un Mūrsitēji*** bija Anglijas latviešu rokgrupa. Tā bija pirmā latviešu mūzikas grupa, kas spēlēja pankroku, kā arī regeju. Grupa izveidojās no grupas *[[Alva (grupa)|Alva]]* sastāva pēc tās izjukšanas un pastāvēja no 1979. līdz 1984. gadam.

## Grupas sastāvs

* Raimonds Dāle - balss, ģitāra.
* Arnolds Dāle - bungas.
* Pēteris Pētersons - bass.
* Aivars Sinka - balss.

## Literatūra
* Klāss Vāvere, Daiga Mazvērsīte. Bildes - mūzikas un mākslas festivāls 15 gados. REMIX MM.
Zvoleņas apriņķis

**Zvoleņas apriņķis** () ir apriņķis Polijā, Mazovijas vojevodistes dienvidaustrumos. Robežojas ar Mazovijas vojevodistes Lipsko, Radomas un Kozeņices apriņķiem, kā arī Ļubļinas vojevodistes Pulavu un Opoles apriņķiem.

Apriņķa platība ir 571,24 kvadrātkilometri. 2019. gadā tā kopējais iedzīvotāju skaits bija 36 222, no kuriem 7698 bija Zvoleņas iedzīvotāji un 28 524 — lauku iedzīvotāji.

## Ārējās saites
Corpus

***Corpus*** bija Grobiņas Kultūras nama rokgrupa, ko 1978. gadā pēc aiziešanas no "Līviem" nodibināja ģitārists Ēriks Ķiģelis. Grupā ir spēlējuši daudzi Latvijā populāri mūziķi.

Sākotnējā repertuārā bija galvenokārt Ē. Ķiģeļa sacerētas dziesmas (tai skaitā vēlākie "Līvu" hiti — *[[Zīlīte (dziesma)|Zīlīte]]* un *[[Vēju muzikants]]*), taču bija arī Igo un Imanta Kalniņa kompozīcijas.

1980. gadā pēc kopīga koncerta "Līvos" atgriezās Ē. Ķiģelis un Vilnis Krieviņš, kuriem piebiedrojās arī Igo.

Tika izveidots jauns *Corpus* sastāvs, kur no vecās grupas bija palicis tikai nosaukums. Tās līderis bija ģitārists Ainars Virga. Grupa darbojās līdz 1984. gadam, pēc tam Virga kļuva par "Līvu" līderi.

## Sastāvs
* Ēriks Ķiģelis (1978—80)
* Vilnis Krieviņš (1978—80)
* Eduards Glotovs (1978—79)
* Harijs Cinkmanis (1978—79)
* Inga Akmene (1978—79)
* Ilgvars Sāmeitis (1979—80)
* Aivars Kupšis (1979—80)
* Igo (1979—80)
* Andra Gudrupe (1979—80)
* Ainars Virga (1980—84)
* Modris Šterns (1980—82)
* Guntars Brečs (1980—84)
* Ēriks Budēvics (1980—82)
* Uldis Šokolejs (1980—84)
* Andris Smetanko (1982—84)
* Juris Stienis (1982—84)
Dzelzs Ceļš

**Dzelzs Ceļš** tiek uzskatīta par pirmo Latvijas pankroka grupu. 1982. gadā to ar nosaukumu **Jūras mēsli** nodibināja Gints Sola un Igors Linga. To var uzskatīt arī par šokroka grupu, kas ietekmējusies gan no pankroka, gan smagā metāla (*[[Iron Maiden]]*).

## Sastāvs

### Sākotnējais sastāvs
* Gints Sola — ģitāra
* Igors Linga — bungas, balss
* Gvido Seikāns — ģitāra

### Pēdējais sastāvs
* Vilnis Linužs — balss
* Gints Sola — ģitāra
* Aivis Kalvāns — basģitāra
* Andris Ūdris — taustiņi
* Igors Linga — bungas

## Diskogrāfija
* *Dzelzs Ceļš* (mēģinājuma ieraksts) (1984)
Simtek

**Simtek** (**Sim**ulation **Tech**nology) bija britu Formula 1 komanda.

## Vēsture
Simtek izveidoja Makss Moslijs, kurš vēlāk pārdeva savu daļu un kļuva par FIA prezidentu, kā arī Niks Virts, kurš tās gados F1 bija komandas vadītājs.

## Pirmā sezona (1994)
1994. gadā Simtek debitēja F1 ar Ford dzinējiem un diviem jauniem pilotiem - Deividu Brebemu un Rolandu Racenbergeru, kuram vieta bija apmaksāta vien uz pussezonu. MTV bija komandas galvenais sponsors. Lai gan ārēji Simtek izskatījās daudzsološi, finansiālu robu budžetā ieviesa Rolanda Racenbergera nāve un vēlāk arī Andrea Montermīni (Racenbergera aizvietotāja) nopietnā avārija. Neskaitot šos divus braucējus, par Deivida Brebhema komandas biedriem togad kļuva arī Žans Marks Gunons, Domeniko Skiatarella un Taki Inoue. Labākais rezultāts bija Gunona 9. vieta Francijas GP.

## Otrā sezona un bankrots (1995)
1995. gadā Simtek atsāka braukt Šiatarela un viņam piebiedrojās holandietis Joss Verstapens. Komandas finansiālās grūtības lika manīt, un lai gan nebija sacensību, kurām kāds no pilotiem nekvalificējās, pēc piecām sacīkstēm 1995. gadā Simtek komandai nācās teikt atvadas no F1.

## Formula 1 rezultāti
Gabriēle Tarkvīni

**Gabriēle Tarkvīni** (; dzimis , Džuljanovā, Itālijā) ir Itālijas autosportists. Viņš ir pazīstams gan kā WTCC pilots, gan kā bijušais Formula 1 braucējs, gan arī kā BTCC čempions.

## Karjera
Viņš debitēja F1 . gada , Osella komandā. Atlikušo sezonas daļu viņš sacīkstēs nepiedalījās. . gadā tika parakstīts līgums ar Coloni komandu un Tarkvīni tajā pavadīja visu sezonu. Labākais rezultāts bija 8. vieta Kanādā. Pusē no 16 sezonas sacensībām Tarkvīni nespēja kvalificēties sacīkstei.

. gadā Tarkvīni bija parakstījis līgumu ar FIRST komandu, tomēr tās veidotā formula neizturēja drošības testus un tādējādi pirmajā sezonas sacīkstē Tarkvīni bija bez komandas. Sākot ar otro sacīksti, itālis sāka pārstāvēt AGS komandu un Meksikā pat izcīnīja punktu, tomēr sākot ar  viņš nespēja kvalificēties nevienai sacīkstei. Tādējādi pilots izlaida 9 no 16 sezonas sacensībām. . gadā viņš nemainīja komandu, tomēr AGS palika tās pašas problēmas ar kvalificēšanos, tāpēc sacīkšu nedēļas nogales pēdējā dienā Tarkvīni braukt varēja tikai 4 no 16 reizēm, turklāt tikai vienreiz spēja sasniegt finišu. Gabriēle tomēr nemainīja komandu un vēl vienu sezonu pavadīja bieži nekvalificējoties. . gada beigās pilots sāka braukt Fondmetal komandā. Viņš tur palika arī uz nākamo gadu, tomēr Fondmetal bankrotēja un sezona viņam beidzās. Pēc diviem aizvadītiem gadiem salonauto sacīkstēs Tarkvīni atgriezās vēl uz vienu sacīksti, pārstāvot Tyrrell komandu, kuras galvenais pilots Ukijo Katajama bija savainots.

1994. gadā Tarkvīni debitēja BTCC. Jau pirmajā sezonā itālis kļuva par čempionu. Nākamajā gadā viņš piedalījās gan BTCC, gan ITCC. Drīz viņš sāka piedalīties ETCC, kur 2004. gadā kļuva par čempionu. Nākamajā gadā ETCC kļuva par WTCC (pasaules čempionātu). Arī šobrīd itālis ir WTCC salonautomašīnu sērijas braucējs. Viņa labākais sasniegums ir vicečempiona tituls 2008. gadā.

## Ārējās saites

* Tarkvīni profils WTCC lapā
Forti Corse

**Forti Corse**, pazīstama arī kā **Forti** bija itāļu Formula 1 komanda.

## Vēsture
Forti komandu dibināja itāļi Gvido Forti un Paolo Guerči. Tā sākotnēji bija Formula 3000 komanda, tomēr pēc 7 gadiem F3000 tika pieņemts lēmums doties uz F1.

### Pirmā sezona (1995)
[200px|thumb|left|[Pedru Dinišs . gada ]]
1995. gadā F1 dalībnieku sarakstā varēja atrast arī Forti komandu. Tā lietoja Ford dzinējus. Par komandas pilotiem kļuva divi brazīļi - Pedru Dinišs un Roberto Moreno. Lai arī rezultāti nebija labi, Forti bija labi izturības rezultāti - dzeltenās formulas spēja izturēt 59.1% distances. Tika arī paziņots, ka Dinišu ģimene šo komandu sponsorēs vēl divus gadus.

### Otrā sezona un bankrots (1996)
1996. gadā komanda mainīja abus pilotus. Nu tajā brauca itāļi Andrea Montermini un Luka Badoers. Neskatoties uz Dinišu ģimenes finansējumu, komanda bankrotēja nepabeidzot sezonu. Ironiskā kārtā, pirms bankrota jau tika parakstīts 1997. gada Konkordes līgums, kas ļāva Forti komandai piedalīties arī 1997. gadā.

## Formula 1 rezultāti

* Sacīkstēs **treksnrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.
Pēdējās cerības pārkāpums

Sarkanā kartīte|right|thumb
Sportā par **pēdējās cerības pārkāpumu** ( — 'profesionālais pārkāpums') sauc tīšu vai negodīgu darbību, parasti, lai neļautu pretiniekam gūt vārtus.

## Futbols
Šo jēdzienu futbolā ieviesa pēc plaši Anglijas futbolā zināma incidenta 1980. gada FA kausa finālā, kad Londonas "Arsenal" spēlētājs Villijs Jongs izdarīja tīšu pārkāpumu pret *[[West Ham United]]* spēlētāju Polu Alenu, kurš bija izrāvies viens pret vārtsargu. Pēc tā brīža spēles noteikumiem tiesnesis Džordžs Kortnijs varēja piešķirt cietušajai komandai tikai brīvsitienu, ko viņš arī izdarīja. Tas izraisīja debates par tīšajiem pārkāpumiem nacionālā līmenī. Tajā laikā Anglijas sabiedrības interesē par futbolu bija pagrimums un tika izskatīti varianti spēles noteikumu uzlabošanā. Tika izveidota apakškomiteja ar vadītāju Džimiju Hilu un dalībniekiem seru Metu Bazbiju un seru Bobiju Čarltonu, kuras uzdevums bija sniegt šādus priekšlikumus.
 
Apakškomiteja sniedza dažādus priekšlikumus, ieskaitot obligātu sarkano kartīti par pēdējās cerības pārkāpumu, kas tika iesniegti IFAB izlemšanai. Visi priekšlikumi tika noraidīti. Taču Anglijas futbola līgas pārstāvji lēma citādi un deva rīkojumu tiesnešiem sodīt ar sarkano kartīti pēdējās cerības pārkāpumus, ieskaitot tīšu spēli ar roku, kas kavē bumbas lidojumu vārtos. Noteikumi pirmoreiz stājās spēkā ar 1982.—83. gada sezonu un par pirmo par pēdējās cerības pakāpumu sodīto spēlētāju kļuva Lorijs Sančess zemāko futbola līgu kausa spēlē.

FIFA šos noteikumus apstiprināja pirms 1990. gada Pasaules kausa futbolā, un 1991. gadā to futbola noteikumos iekļāva arī IFAB. 1998. gadā noteikumos par šo pārkāpumu tapa atsevišķs punkts.

Šobrīd, ja spēlētājs tīši vai netīši ar pārkāpumu traucē acīmredzamu vārtu gūšanas iespēju, viņš tiek noraidīts, parādot sarkano kartīti.

## Atsauces
Pļaviņas (stacija)

**Pļaviņas** ir dzelzceļa stacija, kura atrodas Aizkraukles novada Pļaviņu pilsētā. Stacija atrodas dzelzceļa līnijā Rīga—Krustpils, kā arī no tās atzarojas dzelzceļa līnija uz Gulbeni. Pļaviņās pietur visi Krustpils virziena dīzeļvilcieni, kā arī Madonas un Gulbenes maršrutu vilcieni. 

No 2021. gada 1. jūnija pasažieru satiksme caur Pļaviņām līdz Madonai tiek nodrošināta katru dienu, bet līdz Gulbenei — piektdienās, sestdienās un svētdienās (atpakaļ uz Rīgu — divreiz sestdienās un vienu reizi svētdienās). Stacijā biļešu kase ir slēgta.

## Pasažieru pārvadājumi

## Vēsture
thumb|left|200px|Stacijas ēka 1928. gadā
Staciju "Stukmaņi" () uzbūvēja līdz ar dzelzceļa līnijas Rīga—Daugavpils būvniecību 1861. gadā. Ar Stukmaņu—Valkas šaursliežu dzelzceļa izbūvi 1899. gadā šeit sākās īpaša rosība. Kopš 1919. gada stacijas oficiālais nosaukums ir "Pļaviņas".

Otrā pasaules kara laikā staciju nopostīja, jauno stacijas ēku uzbūvēja 1950. gadā, kas darbojas arī mūsdienās.

Kopš 2015. gada 2. februāra dīzeļvilciens Rīga-Madona kursēja tikai 2 reizes nedēļā — piektdienas un svētdienas vakaros, bet atpakaļ Madona—Rīga sestdienas un pirmdienas agrajos rītos. Pārējās dienas dīzeļvilciens kursēja tikai līdz Pļaviņu stacijai. Līdz 2016. gada 1. jūlijam posmā Pļaviņas—Madona satiksmi nodrošināja ar šo vilcienu saskaņots AS "Pasažieru vilciens" organizēts autobuss, bet kopš 1. jūlija Madonas reģionālo maršrutu reisi saskaņoti ar vairākiem vilcieniem no Pļaviņu stacijas.

Kopš 2019. gada 8. jūnija maršruts Rīga—Pļaviņas pagarināts līdz Krustpilij (no 2021. gada 1. jūnija šis maršruts no Krustpils novirzīts uz Madonu).

NO 2019. gada 8. jūnija Madonas virzienā caur Pļaviņām bija izmainīts kustības saraksts — uz Madonu piektdienu vakaros, atpakaļ uz Rīgu sestdienu rītos, bet svētdienās reiss turp un atpakaļ.





## Attēlu galerija

Attēls:Pļaviņu stacija.jpg|Pļaviņu stacijas ēka 2007. gadā
File:Sliežu ceļi Pļaviņās.jpg|Sliežu ceļi Rīgas virzienā
File:Sliežu ceļi Pļaviņās 2.jpg|Sliežu ceļi Krustpils virzienā


## Skatīt arī
* Pieturas punkts «Aiviekste»

## Ārējās saites
* 

## Atsauces
Bjalobžegi

**Bjalobžegi** () ir pilsēta Polijā, Mazovijas vojevodistē uz ziemeļiem no Radomas pie Pilicas upes.
Radzimina

**Radzimina** () - pilsēta Polijā, Mazovijas vojevodistē 25 kilometrus uz dienvidaustrumiem no Varšavas. Pilsētas pievārtē 1920. gadā Krievijas-Polijas kara laikā kaujas par Varšavu ietvaros notika Radziminas kauja, bet 2. pasaules kara laikā 1944. gadā no 1. līdz 10. augustam šeit notika tanku kauja starp padomju un vācu karaspēku. Šī sadursme Varšavas pievārtē deva signālu Varšavas sacelšanās sākumam. Pilsētā savus bērnības gadus pavadīja rakstnieks, Nobela prēmijas laureāts Īzaks Baševiss Zingers (1902-1991). Lingvista Jana Boduēna de Kurtenē (*Jan Niecisław Baudouin de Courtenay*, 1845-1929) dzimtā pilsēta.
Naselska

**Naselska** () ir pilsēta Polijā, Mazovijas vojevodistē uz ziemeļiem no Novi Dvoras Mazoveckas. Poļu—padomju kara laikā 1920. gada 14. un 15. augustā pie pilsētas notika sīvas kaujas.

Pilsētā dzimis lodes grūdējs Tomašs Majevskis (*Tomasz Majewski*, 1981).

## Ārējās saites
Bjalobžegu apriņķis

**Bjalobžegu apriņķis** () ir apriņķis Polijā, Mazovijas vojevodistes dienvidos. Robežojas ar Mazovijas vojevodistes Grujecas, Kozeņices, Radomas un Pšisuhas apriņķiem.
Losices apriņķis

**Losices apriņķis** () ir apriņķis Polijā, Mazovijas vojevodistes austrumos. Robežojas ar Mazovijas vojevodistes Sedlces apriņķi, Podlases vojevodistes Semjatičes apriņķi, kā arī Ļubļinas vojevodistes Bjalas apriņķi.
Losice

**Losice** () - pilsēta Polijā, Mazovijas vojevodistē uz austrumiem no Sedlces. Pilsētā atrodas TV un radioraidītājs ar 297 metrus augstu pārraides antenu.
Lohova

**Lohova** () ir pilsēta Polijā, Mazovijas vojevodistē uz dienvidaustrumiem no Varšavas.

## Ārējās saites
Lipsko apriņķis

**Lipsko apriņķis** () ir apriņķis Polijā, Mazovijas vojevodistes dienvidos. Robežojas ar Mazovijas vojevodistes Radomas un Zvoleņas apriņķiem, Ļubļinas vojevodistes Opoles apriņķi, kā arī Sventokšiskas vojevodistes Opatovas, Ostrovecas un Skaržisko apriņķiem.
Pšisuha

**Pšisuha** () - pilsēta Polijā, Mazovijas vojevodistē uz rietumiem no Radomas. Līdz 2. pasaules karam - ebreju - hasīdu kultūras centrs.
Pšisuhas apriņķis

**Pšisuhas apriņķis** () ir apriņķis Polijā, Mazovijas vojevodistes dienvidrietumos. Robežojas ar Mazovijas vojevodistes Grujecas, Bjalobžegu, Radomas un Šidlovecas apriņķiem, Sventokšiskas vojevodistes Koņskes apriņķi, kā arī Lodzas vojevodistes Opočno un Tomašovas apriņķiem.

## Ārējās saites
Ilža

**Ilža** () - pilsēta Polijā, Mazovijas vojevodistē uz dienvidiem no Radomas. Pilsētā atrodas 1340. gadā celtās pils drupas un 1326. gadā celtā baznīca.

2. pasaules karā Polijas kampaņas laikā pie Ilžas notika Radomas kauja.
Racjonža

**Racjonža** () ir pilsēta Polijā, Mazovijas vojevodistē starp Ploņsku un Cehanovu.

1404. gadā šeit tika noslēgts Racjonžas līgums starp Poliju, Lietuvu un Teitoņu ordeni par Dobžiņas Zemes un Žemaitijas pakļautību.

## Atsauces
Elektroniskā uzņēmējdarbība

**Elektroniskā uzņēmējdarbība** (saīsinājumā **e-uzņēmējdarbība**) jeb **elektroniskais bizness** (saīsinājumā **e-bizness**) ir jebkura uzņēmējdarbība, kas balstās uz informācijas un sakaru tehnoloģijām (IST), līdzekļiem un metodēm. Elektroniskā uzņēmējdarbība paplašina uzņēmumu iespējas sekmīgāk izmantot iekšējo un ārējo informāciju savu mērķu sasniegšanā.

IST tehnoloģiju lietošana uzņēmējdarbībā uzlabo uzņēmumu saziņu, tai skaitā tiešsaistē, ar pasūtītājiem un piegādātājiem (elektroniskā tirdzniecība), partneriem, valsts iestādēm, dažādiem preču un pakalpojumu tirgus dalībniekiem. Uzņēmumi iegūst iespēju vienlaikus īstenot savu tirgus stratēģiju un taktiku, kā paralēli notiekošus procesus.

Elektroniskā uzņēmējdarbība ir maksimāli iedarbīga, ja tā aptver visu vērtības ķēdi — elektroniskos iepirkumus, piegādes ķēdi, pasūtījumu elektronisko apstrādi, ražošanas automatizēšanu, pasūtītāju apkalpošanu u.c.

Uzņēmumu IKT atvieglo arī piekļūšanu valsts un pašvaldību informācijas sistēmām (elektroniskā pārvalde), lai iegūtu uzņēmējdarbībai nepieciešamo informāciju par likumiem un citiem normatīviem aktiem. Turklāt valsts un pašvaldības, to institūcijas, ir arī nozīmīgi preču un pakalpojumu iepircēji savām vajadzībām, īstenojot to ar iepirkumu sistēmu palīdzību.

Elektroniskās uzņēmējdarbības veicināšana ir arī viena no Eiropas Savienības prioritātēm Lisabonas stratēģijas ietvaros. Tā veicina arī ātrāku jaunievedumu apgūšanu un ieviešanu uzņēmējdarbības praksē, tādējādi paaugstinot darba ražīgumu un ražošanas efektivitāti.

## Skatīt arī
* Elektroniskā tirdzniecība

## Atsauces
Enzo Coloni Racing Car Systems

**Enzo Coloni Racing Car Systems** (pazīstama arī kā **Coloni**) bija itāļu Formula 1 komanda, kura piedalījās šajās sacīkstēs piecus gadus.

## Vēsture
Coloni komandu izveidoja itālis Enco Koloni. No 1983. līdz 1986. gadam Coloni piedalījās F3 un F3000 sacensībās.

### Ford dzinēji (1987-1989)
1987. gadā komanda lietoja Ford dzinējus un bija tikai viens pilots - Nikola Larīni. Komanda piedalījās tikai divās sacīkstēs. 1988. gadā par vienīgo pilotu kļuva Gabriēle Tarkvīni, kurš piedalījās visās sezonas sacīkstēs. Itālis  spēja izcīnīt pat astoto pozīciju. Viņš tomēr komandā uz vēl vienu gadu nepalika. 1989. gadā Coloni jau spēja atļauties divus pilotus - Robertu Morenu un Pjēru Anrī Rafanelu. Pilotiem bija lielas grūtības pārvarēt kvalifikācijas barjeru, tāpēc piloti reti, kad izgāja uz starta. Sezonas vidū Rafanelu nomainīja Enriko Bertadžia. Viņš tomēr neko jaunu komandas rezultātos neieviesa.

### Pēdējie gadi (1990-1991)
1990. gadā Coloni sāka lietot Subaru motorus. Tiesa gan, Coloni atkal bija viens pilots - Bertrāns Gašo. Viņš bija tik lēns, ka ne reizi nebija uz starta svētdienas sacīkstē. Pēc viena pavadīta gada ar Subaru Coloni atgriezās pie Ford. Komanda pieteica tikai vienu formulu uz šo sezonu - Pedru Šavesu. Viņš sezonu nepabeidza un viņu uz dažām pēdējām sacīkstēm aizvietoja Naoki Hatori. Komanda beidza pastāvēt 1991. gada beigās. Vēlāk komanda atgriezās mazo formulu sacīkstēs, kur tā brauc joprojām.
Plockas apriņķis

**Plockas apriņķis** () ir apriņķis Polijā, Mazovijas vojevodistes rietumos. Robežojas ar Mazovijas vojevodistes Serpcas, Ploņskas, Sohačevas un Gostiņinas apriņķiem, kā arī Kujāvijas-Pomožes vojevodiste Vloclavekas un Lipno apriņķiem, bet Plockas pilsēta ir anklāvs apriņķa teritorijā.
Gombina

**Gombina** () - pilsēta Polijā, Mazovijas vojevodistē uz dienvidiem no Plockas. Gombinas gminas ciemā Konstantinuvā no 1974. gada līdz 1991. gadam atradās 646, 38 metrus augstais Varšavas radiotornis. Līdz torņa sabrukšanai remontdarbu laikā 1991. gadā tā bija visaugstākā cilvēku veidotā celtne pasaulē.
Želehova

**Želehova** () ir pilsēta Polijā, Mazovijas vojevodistē uz dienvidaustrumiem no Garvolinas. 

Pilsēta pirmoreiz minēta 1282. gadā, 1447. gadā tai piešķirtas pilsētas tiesības. Pilsēta bija Čoleku (vēlāk Želehovsku) ģimenes privātīpašums, līdz Krievijas varas iestādes pēc Janvāra sacelšanās to atcēla. No XVII gadsimta pilsētā sāka apmesties ebreji. Līdz 2. pasaules karam ebreji bija lielākā daļa no pilsētas iedzīvotājiem. XX gadsimta trīsdesmitajos gados daudzi no viņiem emigrēja uz Kostariku.
Uzņēmējdarbības tīmeklis

**Uzņēmējdarbības tīmeklis** ir cilvēku kopums, kurus saista savstarpējas komerciālas intereses. Uzņēmējdarbības tīmeklis palīdz uzņēmējiem, nereti arī atsevišķiem speciālistiem, ekspertiem, zinātniekiem, dibināt noderīgus kontaktus. Bieži uzņēmējdarbības tīmekļu dalībnieki ir mazo un vidējo uzņēmumu īpašnieki vai to vadītāji, kuri meklē savas produkcijas vai pakalpojumu papildu pārdošanas iespējas, vai arī kapitālieguldījumu piesaistes iespējas.

Arī zinātniekiem un izgudrotājiem ir nepieciešami gan investori, gan uzņēmēji, kas varētu palīdzēt viņiem attīstīt izgudrojumus līdz ražošanas modelim un ieviest sērijveida vai masveida ražošanā.

Uzņēmējdarbības tīmeklis tā dalībniekiem palīdz arī ātrāk un pilnīgāk apgūt labāko pieredzi, iegūt aktuālāko informāciju, arī tādu, kas ne vienmēr pieejama medijos. Dalība tīmeklī, kuru zināmā mērā var uzskatīt arī par interešu klubu, psiholoģiski tuvina tā dalībniekus, veicina to atvērtību un savstarpēju uzticēšanos, tādējādi daļēji aizstājot tirgvedības un reklāmas funkcijas.

Progress informācijas un sakaru tehnoloģiju (IST) jomā ir atvieglojis un paātrinājis uzņēmējdarbības tīmekļu veidošanos. Arvien vairāk tie kļūst starptautiski, tie globalizējas, kļūst par elektroniskās uzņēmējdarbības vai elektroniskās tirdzniecības dabisku sastāvdaļu. Piederība šādam elektroniskam tīmeklim nemazina nepieciešamību pēc personīgas tikšanās un sarunām, taču ievērojami paplašina komunicēšanas iespējas starp tīmekļa dalībniekiem.

Praksē uzņēmējdarbības pasākumi un informācijas apmaiņa parasti tiek kombinēti. Uzņēmējdarbības tīmekļa administratori parasti rīko regulārus biznesa pasākumus — konferences, seminārus, apaļos galdus, diskusiju grupas u.c., kur šo pasākumu dalībniekiem ir iespēja nodibināt savstarpējus kontaktus. Vēlāk viņi komunicēšanai var izmantot uzņēmējdarbības tīmekli vai citus IST līdzekļus.
When The Sun Was God

**When The Sun Was God** ir grupas Sanctimony 1996. gadā izdots demo ieraksts kasetes formātā.

## Dziesmu saraksts
# *Intro*
# *First Cross*
# *Eternal Suffering*
# *Kas Tie Tādi, Kas Dziedāja*
# *The Castle Mound*
# *March Of The Knight*
# *The Lost*
Lirix

**Lirix** ir 2000. gadā ierakstīts, bet tā arī neizdots, grupas Sanctimony minialbums.

## Dziesmu saraksts
# *God of Victory*
# *Sonata of the Moon*
# *In Sorrow*
# *Eternity*
Devil and Men (albums)

**Devil and Men** ir 2005. gadā izdots grupas Sanctimony albums. Sākot ar šo albumu, grupa pāriet no iepriekšējā nāves metāla skanējuma uz vieglāku stilu, ko paši dēvē par "death'n'roll". Albums sastāv no desmit pašu sacerētām dziesmām, kā arī divām kaverversijām — Black Sabbath dziesmai Into the Void un The Police dziesmai Synchronicity II. Tas tika prezentēts 2005. gada Valmieras rokfestivālā. Dziesma Lover sasniedza pirmo vietu Radio SWH Rock Top 20.

## Dziesmu saraksts
# *[[Devil and Men (dziesma)|Devil and Men]]*
# *[[Lover]]*
# *Living in Hell*
# *Gone*
# *Super Hero*
# *Being Called Disaster*
# *Criminal*
# *Sounds*
# *Back Down*
# *A Dollar Story*
# *[[Sinchronicity II]]* (The Police kaverversija)
# *[[Into the Void (Black Sabbath dziesma)|Into the Void]]* (Black Sabbath kaverversija)

11. un 12. dziesma nav nopērkama Doremi.lv tirgotajā albuma MP3 versijā.
Hell in Stereo

**Hell in Stereo** ir 2007. gadā izdots grupas Sanctimony albums. Tajā ir 13 pašu sacerētas kompozīcijas, kā arī grupas AC/DC dziesmas Back in Black kaverversija.

Pirmā albuma prezentācija notika 15. februārī Radio SWH Rock tiešraidē. Pēc tam notika prezentācijas koncerti Liepājā, Blomē, Tallinā, Viļņā un Rīgā.

## Dziesmu saraksts
# *[[Toy Man]]*
# *[[Heading Mexico]]*
# *Runaway*
# *Demons Ways*
# *[[Lord Of Scum]]*
# *A Call For Rock*
# *Nightmare*
# *Madmans Enemy*
# *Monsters*
# *Final Pain*
# *Thrill*
# *Pleasure Dome*
# *[[Back in Black (dziesma)|Back in Black]]* (AC/DC kaverversija)

Dziesma Nr. 13 nav nopērkama Doremi.lv tirgotajā albuma MP3 versijā.